pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม.ใช้มาตรการเข้มในการทำงาน เพื่อลดความเสี่ยงติดเชื้อและแพร่ระบาดไวรัสโควิด-19 [กระทรวงการพัฒนาสังคมและความมั่นคงของมนุษย์]
วันจันทร์ที่ 16 มีนาคม 2563
พม.ใช้มาตรการเข้มในการทํางาน เพื่อลดความเสี่ยงติดเชื้อและแพร่ระบาดไวรัสโควิด-19 [กระทรวงการพัฒนาสังคมและความมั่นคงของมนุษย์]
พม. ใช้มาตรการเข้มในการทํางาน เพื่อลดความเสี่ยงติดเชื้อและแพร่ระบาดไวรัสโควิด-19
วันนี้ (16 มี.ค. 2563) เวลา 17.00 น. ที่อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร ซักซ้อมการเพิ่มความเข้มงวดในมาตรการป้องกันการแพร่ระบาดของเชื้อไวรัสโควิด-19 ในการเข้าสู่อาคารสถานที่ปฏิบัติงานอย่างมีประสิทธิภาพมากขึ้น ตั้งแต่ภายนอกอาคาร ได้แก่ การล้างมือด้วยเจลแอลกอฮอล์ การตรวจวัดอุณหภูมิ และการใช้ลิฟต์ครั้งละไม่เกิน 6 คน โดยมีเจ้าหน้าที่รักษาความปลอดภัยเป็นผู้กดลิฟต์ให้และมีเจ้าหน้าที่รักษาความสะอาดคอยเช็ดจุดที่มือสัมผัสทุก ๆ ครึ่งชั่วโมง รวมทั้งมีเจลแอลกอฮอล์สําหรับล้างมือทุกชั้น
นายปรเมธี กล่าวว่า สําหรับการทํางานของข้าราชการและเจ้าหน้าที่นั้น จะมีการปรับเวลาทํางานให้มีการเหลื่อมเวลา เพื่อลดความแออัดในการใช้สถานที่ต่างๆ โดยโรงอาหาร จะมีการปรับระยะเก้าอี้ให้นั่งห่างกันมากกว่า 2 เมตร หรือนําอาหารกลับไปทานที่โต๊ะทํางานของตนเอง เพื่อให้เกิดความปลอดภัยมากยิ่งขึ้น และเหลื่อมเวลาทานอาหารกลางวัน ตั้งแต่ 11.00 - 13.30 น.
นายปรเมธี กล่าวเพิ่มเติมว่า นอกจากนี้ จะมีการทําแผนให้ข้าราชการและเจ้าหน้าที่บางส่วนสามารถทํางานที่บ้านได้เรียกว่าWork from Homeรวมทั้งการจัดการประชุม สัมมนาต่างๆ จะไม่เกิน 50 คน ซึ่งมาตรการเหล่านี้ได้เริ่มขึ้นแล้วในสัปดาห์นี้ จนกว่าสถานการณ์การแพร่ระบาดของเชื้อไวรัสโควิด-19 จะคลี่คลาย
รัฐบาลไทย-ข่าวทำเนียบรัฐบาล-ก.แรงงาน เตรียมจัดงานวันสตรีสากล 8 มี.ค. ชูบทบาทสตรี พลังขับเคลื่อนเศรษฐกิจยุคดิจิทัล
วันอังคารที่ 27 กุมภาพันธ์ 2561
ก.แรงงาน เตรียมจัดงานวันสตรีสากล 8 มี.ค. ชูบทบาทสตรี พลังขับเคลื่อนเศรษฐกิจยุคดิจิทัล
“รัฐมนตรีแรงงาน” แถลงข่าว ก.แรงงาน เตรียมจัดงานวันสตรีสากล 8 มี.ค.61 ณ โรงแรม
มิราเคิล แกรนด์ คอนเวนชั่น พระเจ้าวรวงศ์เธอ พระองค์เจ้าโสมสวลีฯ เสด็จเป็นองค์ประธานพิธีมอบโล่รางวัลแก่สตรีทํางานดีเด่น 29 คน
“รัฐมนตรีแรงงาน” แถลงข่าว ก.แรงงาน เตรียมจัดงานวันสตรีสากล 8 มี.ค.61 ณ โรงแรมมิราเคิล แกรนด์ คอนเวนชั่น พระเจ้าวรวงศ์เธอ พระองค์เจ้าโสมสวลีฯ เสด็จเป็นองค์ประธานพิธีมอบโล่รางวัลแก่สตรีทํางานดีเด่น 29 คน ยกย่องเชิดชูเกียรติ กระตุ้นสังคมตระหนักถึงบทบาทสตรีทํางาน พลังขับเคลื่อนเศรษฐกิจยุคดิจิทัล
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการแถลงข่าวการจัดงานวันสตรีสากล ประจําปี ๒๕๖๑ ณ ห้องประชุมมิตรไมตรี ๒ กรมสวัสดิการและคุ้มครองแรงงาน กระทรวงแรงงาน โดยกล่าวว่า ประเทศไทยมีกําลังแรงงาน 37.79 ล้านคน เป็นผู้มีงานทํา 37.07 ล้านคน เป็นแรงงานสตรี 16.89 ล้านคน ซึ่งองค์การแรงงานระหว่างประเทศให้ความสําคัญต่อการทํางานของสตรีซึ่งเป็นปัจจัยหลักที่สําคัญในการขับเคลื่อนธุรกิจ ทําให้เกิดการปรับตัวและลดปัญหาความยากจน โดยมีข้อบ่งชี้ว่า ความเท่าเทียมทางเพศมีความสัมพันธ์เชิงบวกกับรายได้ประชากรที่เพิ่มขึ้น ส่งผลทําให้เศรษฐกิจเติบโตอย่างมาก รัฐบาลได้ให้ความสําคัญกับความเสมอภาคและให้สตรีได้มีบทบาทสําคัญในสังคมมายาวนาน ในปี ๒๕๖๑ นี้ได้กําหนดจัดงานวันสตรีสากลขึ้นในวันพฤหัสบดีที่ ๘ มีนาคม ๒๕๖๑ ณ โรงแรมมิราเคิล แกรนด์ คอนเวนชั่น กรุงเทพมหานคร ภายใต้แนวคิด "พลังแรงงานสตรีไทย ก้าวไกลสู่เศรษฐกิจดิจิทัล" เพื่อกระตุ้นให้สังคมไทยได้ตระหนักถึงความสําคัญของสตรีทํางาน ยกย่องเชิดชูเกียรติบุคคลที่ได้รับคัดเลือกให้เป็นสตรีทํางานดีเด่น รวมไปถึงสร้างภาพลักษณ์ที่ดีของประเทศไทยให้ได้รับการยอมรับจากนานาประเทศในเรื่องมาตรฐานการคุ้มครองแรงงานที่เท่าเทียม ไม่เลือกปฏิบัติและสนับสนุนสิทธิแรงงานสตรีอย่างทัดเทียมตามมาตรฐานสากล
สําหรับกิจกรรมการจัดงานประกอบด้วย พิธีประทานโล่รางวัล สตรีทํางานดีเด่นประจําปี ๒๕๖๑
โดยได้กราบทูลเชิญ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จมาเป็นองค์ประธานในพิธีมอบโล่รางวัลดังกล่าวในเวลา ๑๕.๐๐ น. โดยมีผู้เข้ารับรางวัลทั้งสิ้น ๒๙ คน แบ่งเป็น ๘ ประเภท ได้แก่ สตรีนักบริหารดีเด่น สตรีผู้ปฏิบัติการดีเด่น สตรีเครือข่ายด้านแรงงานดีเด่น สตรีผู้ประกอบอาชีพอิสระดีเด่น ศิลปินสตรีดีเด่น สื่อมวลชนดีเด่น สตรีองค์กรพัฒนาเอกชนดีเด่น และสตรีนักวิชาการด้านแรงงานดีเด่น นอกจากนี้ ภายในงานยังมีกิจกรรมที่น่าสนใจ อาทิ ทอล์คโชว์ในหัวข้อ "โอกาสสตรีไทย ก้าวไกลให้ทันเศรษฐกิจดิจิทัล" นิทรรศการเฉลิมพระเกียรติพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ นิทรรศการสตรีทํางานดีเด่น ประจําปี ๒๕๖๑ การแสดงผลิตภัณฑ์ของสตรีที่เคยได้รับรางวัลในปีที่ผ่านๆ มา การสาธิตอาชีพอิสระ และ Smart Protection เป็นต้น
-----------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
27 กุมภาพันธ์ 2561
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ เปิดงานโครงการเมืองเกษตรสีเขียว ภายใต้แนวคิด “เกษตรสีเขียวตามรอยพ่อ”
วันศุกร์ที่ 25 พฤศจิกายน 2559
ปลัดกระทรวงเกษตรฯ เปิดงานโครงการเมืองเกษตรสีเขียว ภายใต้แนวคิด “เกษตรสีเขียวตามรอยพ่อ”
ปลัดกระทรวงเกษตรฯ เปิดงานโครงการเมืองเกษตรสีเขียว ภายใต้แนวคิด “เกษตรสีเขียวตามรอยพ่อ” น้อมรําลึกถึงพระมหากรุณาธิคุณ อันหาที่สุดมิได้และพระอัจฉริยภาพด้านเกษตรกรรม พร้อมจําหน่ายสินค้าเกษตรระดับคุณภาพ
นายธีรภัทร ประยูรสิทธิ ปลัดกระทรวงเกษตรและสหกรณ์ กล่าวในโอกาสเป็นประธานพิธีเปิดงานประชาสัมพันธ์โครงการเมืองเกษตรสีเขียว ปี 2559 ภายใต้แนวคิด “เกษตรสีเขียวตามรอยพ่อ” ณ ศูนย์การค้าเซ็นทรัลพลาซ่า แจ้งวัฒนะ ว่า ตามที่รัฐบาลให้ความสําคัญกับการปฏิรูปและพัฒนาภาคการเกษตรอย่างจริงจัง เพื่อให้เกษตรกรมีคุณภาพชีวิตที่ดีขึ้นตามแนวทางประชารัฐ และรัฐมนตรีว่าการกระทรวงเกษตร และสหกรณ์ (พลเอก ฉัตรชัย สาริกัลยะ) ที่มีแนวนโยบายชัดเจนในด้านการส่งเสริมการผลิตสินค้าเกษตรคุณภาพปลอดภัย เป็นมิตรกับสิ่งแวดล้อม เป็นการเพิ่มมูลค่าผลผลิตให้กับเกษตรกร และผู้บริโภคจะได้บริโภคสินค้าที่มีความปลอดภัย รวมถึงการประชาสัมพันธ์เผยแพร่สินค้าเกษตรคุณภาพ โครงการเมืองเกษตรสีเขียวทั้งในและต่างประเทศในส่วนของปลายน้ํานั้น กระทรวงเกษตรและสหกรณ์ โดยองค์การตลาดเพื่อเกษตรกร (อ.ต.ก.) จึงดําเนินการจัดโครงการเมืองเกษตรสีเขียว (Green Agriculture City) ขึ้นในปี 2559 วัตถุประสงค์ เพื่อให้ประชาชนเข้าใจโครงการเมืองเกษตรสีเขียวและเห็นความสําคัญของความปลอดภัยของสินค้าเกษตรในทุกด้านตลอดห่วงโซ่อุปทาน ตั้งแต่ผู้ผลิตจนถึงผู้บริโภค และให้เกษตรกรได้มีโอกาสนําเสนอผลผลิตที่เป็นมิตรกับสิ่งแวดล้อม ซึ่งจะช่วยสร้างรายได้จากการจําหน่ายสินค้าด้วยกระบวนการและช่องทางการตลาดที่มีประสิทธิภาพ และเพื่อพัฒนาคุณภาพชีวิตในการสร้างฐานรายได้ที่ยั่งยืนให้กับเกษตรกรต่อไป
นายกมลวิศว์ แก้วแฝก ผู้อํานวยการองค์การตลาดเพื่อเกษตรกร (อ.ต.ก.) กล่าวว่า อ.ต.ก. ร่วมน้อมรําลึกถึงพระมหากรุณาธิคุณอันหาที่สุดมิได้ ของพระบาทสมเด็จพระปรมินทรมหาภูมิพลอดุลยเดช โดยจัดกิจกรรมและนิทรรศการภายในงาน อาทิ นิทรรศการกษัตริย์เกษตร จําลองโครงการพระราชดําริชั่งหัวมัน นิทรรศการตามรอยเบื้องพระยุคลบาท นําเสนอพระอัจฉริยภาพด้านเกษตรกรรม รวมทั้งการขับร้องเพลงพระราชนิพนธ์แนวเพลงสมูทแจ๊ส ตลอดจนนิทรรศการเผยแพร่ประชาสัมพันธ์โครงการเมืองเกษตรสีเขียวประจําปี 2559 และกิจกรรมออกร้านจําหน่ายสินค้าเกษตรคุณภาพที่เป็นมิตรกับสิ่งแวดล้อม จาก 6 จังหวัดนําร่อง ได้แก่ จ.ราชบุรี จ.จันทบุรี จ.พัทลุง จ.เชียงใหม่ จ.ศรีสะเกษ และ จ.หนองคาย รวมไปถึงจังหวัดใกล้เคียงกว่า 30 ร้านค้า ระหว่างวันที่ 24 - 28 พฤศจิกายน 2559
ณ ลานโปรโมชั่น ชั้น 1 ศูนย์การค้าเซ็นทรัลพลาซ่า แจ้งวัฒนะ
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.พณ. นำคณะเยือนสิงคโปร์ กระชับความสัมพันธ์และเพิ่มโอกาสการค้าข้าวไทย
วันอังคารที่ 23 สิงหาคม 2559
รมว.พณ. นําคณะเยือนสิงคโปร์ กระชับความสัมพันธ์และเพิ่มโอกาสการค้าข้าวไทย
นางอภิรดี ตันตราภรณ์ รัฐมนตรีว่าการกระทรวงพาณิชย์ นําคณะผู้แทนภาครัฐและเอกชน เดินทางเยือนสาธารณรัฐสิงคโปร์ ระหว่างวันที่ 26 - 28 กรกฎาคม 2559  เพื่อพบปะหารือ และขยายลู่ทางการค้าสินค้าไทย รวมถึงกระชับความสัมพันธ์ทางการค้ากับหน่วยงานภาครัฐและภาคเอกชนสิง
รัฐมนตรีว่าการกระทรวงพาณิชย์ เปิดเผยว่า สิงคโปร์เป็นตลาดส่งออกข้าวคุณภาพดีที่สําคัญของไทย โดยเฉพาะข้าวหอมมะลิไทย ในแต่ละปีสิงคโปร์มีการนําเข้าข้าวจากไทย เฉลี่ยปีละ 130,000 ตัน โดยในปี 2559 (มกราคม – พฤษภาคม) ไทยสามารถครองส่วนแบ่งตลาดข้าวเป็นอันดับ 1 ในสิงคโปร์ (ร้อยละ 37) เพราะข้าวไทยสามารถแข่งขันด้านราคากับข้าวจากประเทศคู่แข่ง เช่น อินเดีย และเวียดนาม ได้เป็นอย่างดี จากเดิมในช่วง 4-5 ปีที่ผ่านมา ข้าวไทยครองส่วนแบ่งเป็นอันดับ 2 รองจากข้าวอินเดีย นอกจากนี้ สิงคโปร์ยังเป็นแหล่งซื้อขายข้าวที่สําคัญของโลก โดยมีบริษัทผู้ค้าข้าว (Traders) ต่างชาติประกอบธุรกิจซื้อขายข้าว ซึ่งบริษัท Traders เหล่านี้ เป็นตัวกลางสําคัญในการขับเคลื่อนการค้าข้าวของโลก โดยส่งข้าวไปจําหน่ายให้แก่ประเทศต่างๆ ในภูมิภาคแอฟริกาและตะวันออกกลาง ซึ่งการเดินทางเยือนสาธารณรัฐสิงคโปร์ในครั้งนี้ ได้กําหนดกิจกรรมสําคัญ ประกอบด้วย
(1) การเข้าพบกับรัฐมนตรีกระทรวงการค้าและอุตสาหกรรม (MTI) ของสิงคโปร์ เพื่อหารือถึงแนวทางส่งเสริมและขยายตลาดสินค้าไทยโดยเฉพาะสินค้าเกษตรและสินค้าอาหารไทยในสิงคโปร์
ความร่วมมือในด้านต่างๆ รวมทั้งการจัดประชุมระดับรัฐมนตรีเศรษฐกิจครั้งที่ 5 (Singapore - Thailand Enhanced Relation : STEER) ซึ่งมีกําหนดจัดขึ้นในช่วงปลายเดือน พฤศจิกายน 2559 ณ สาธารณรัฐสิงคโปร์
(2) การพบหารือกลุ่มผู้ค้าข้าว (Traders) และผู้นําเข้าข้าว (Importers) เพื่อกระชับความสัมพันธ์ หารือแนวทางการขยายตลาดข้าวไทย และได้รับทราบข้อมูลสถานการณ์การค้าข้าวในสิงคโปร์และภูมิภาคอื่นๆ ซึ่งจะเป็นประโยชน์ต่อการกําหนดนโยบายการส่งออกข้าวของไทยและการขยายตลาดข้าวไทย รวมทั้งประชาสัมพันธ์ข้าวคุณลักษณะพิเศษของไทยอื่นๆ อาทิ ข้าวไรซ์เบอร์รี่ ข้าวหอมนิล และข้าวสังข์หยด เป็นต้น
(3) การเยี่ยมชมการดําเนินงานของห้าง NTUC Fair Price ซึ่งเป็นแหล่งกระจายสินค้าอุปโภคและบริโภคขนาดใหญ่เป็นอันดับ 1 ของสิงคโปร์ เพื่อเพิ่มช่องทางการจําหน่ายสินค้าไทยให้เพิ่มมากขึ้น
ทั้งนี้ รัฐมนตรีว่าการกระทรวงพาณิชย์ เชื่อมั่นว่าการเดินทางเยือนสิงคโปร์ในครั้งนี้ จะช่วยกระชับความสัมพันธ์ทางการค้าระหว่างกันให้มีความแน่นแฟ้นมากยิ่งขึ้น ซึ่งคาดว่าจะสามารถขยายโอกาสทางการค้าและทําให้ส่วนแบ่งตลาดข้าวไทยและสินค้าอื่นๆ ในสิงคโปร์เพิ่มขึ้นได้อย่างแน่นอน
รัฐบาลไทย-ข่าวทำเนียบรัฐบาล-อนุทิน รับมอบเงินบริจาค ห้องตรวจเชื้อความดันลบ-บวก เครื่องช่วยหายใจ และชุดตรวจหาเชื้อโควิด 19
วันจันทร์ที่ 25 พฤษภาคม 2563
อนุทิน รับมอบเงินบริจาค ห้องตรวจเชื้อความดันลบ-บวก เครื่องช่วยหายใจ และชุดตรวจหาเชื้อโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค ห้องตรวจเชื้อความดันลบ-บวก เครื่องช่วยหายใจ ชุดตรวจหาเชื้อโควิด 19 (Test Kits) และสิ่งของบริจาค จากหน่วยงานรัฐวิสาหกิจภาคเอกชน และประชาชน
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค ห้องตรวจเชื้อความดันลบ-บวก เครื่องช่วยหายใจ ชุดตรวจหาเชื้อโควิด 19 (Test Kits) และสิ่งของบริจาค จากหน่วยงานรัฐวิสาหกิจภาคเอกชน และประชาชน
วันนี้ (25 พฤษภาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหารกระทรวงสาธารณสุข รับมอบเงิน อุปกรณ์ทางการแพทย์ และสิ่งของบริจาค จากหน่วยงานรัฐวิสาหกิจภาคเอกชน และประชาชน จํานวน 6 คณะ
นายอนุทินกล่าวว่า ในสถานการณ์โรคโควิด 19 รัฐบาลและกระทรวงสาธารณสุขได้รับเงิน อุปกรณ์ทางการแพทย์ เวชภัณฑ์ และสิ่งของมามอบให้อย่างต่อเนื่อง จากทุกภาคส่วนทั้งภาครัฐ ภาคเอกชน ผู้ประกอบการและประชาชน สําหรับในวันนี้มีผู้จิตศรัทธาได้นําสิ่งของมาบริจาค ประกอบด้วย เครื่องช่วยหายใจ จํานวน 5 เครื่อง และชุดตรวจหาเชื้อโควิด 19 (Test Kits) จํานวน 8,640 ชุด มูลค่า 5,600,000 บาท จากกลุ่มบริษัท ยูนิลีเวอร์ ประเทศไทย ห้องตรวจเชื้อความดันลบ-บวกจากกองทุนมิตรผล-บ้านปู จํานวน 20 ห้อง มูลค่า 7,600,000 ล้านบาท ให้กับกรมวิทยาศาสตร์การแพทย์ กระทรวงสาธารณสุข เพื่อนําส่งไปยังโรงพยาบาล 16 แห่งทั่วประเทศ อาทิ โรงพยาบาลจุฬาลงกรณ์ โรงพยาบาลศูนย์ขอนแก่น โรงพยาบาลสระบุรี โรงพยาบาลมหาราชนครราชสีมา โรงพยาบาลมหาราชนครเชียงใหม่ โรงพยาบาลพุทธชินราช พิษณุโลก เป็นต้น และเงินบริจาคจํานวน 1 ล้านบาท จากธนาคารเพื่อการเกษตรและสหกรณ์การเกษตร (ธกส.) เพื่อช่วยเหลือเยียวยาอาสาสมัครสาธารณสุขประจําหมู่บ้าน (อสม.) ที่ได้รับผลกระทบจากโควิด 19
นอกจากนี้ ยังมีแอลกอฮอล์เจล นวัตกรรมใหม่ปกป้องแบคทีเรียและไวรัส สามารถเคลือบผิวนาน 6 ชั่วโมง จากบริษัท สเปเชียลตี้ อินโนเวชั่น จํากัด จํานวน 1,000 ชิ้น ชุดผลิตภัณฑ์ดูแลผิวและเส้นผมให้บุคลากรทางการแพทย์และเจ้าหน้าที่โรงพยาบาลในสังกัดกระทรวงสาธารณสุข 24 แห่ง จํานวน 90,000 ชุด มูลค่า 115 ล้านบาท จากบริษัท ลอรีอัล (ประเทศไทย) จํากัด และยาดมแบล็คอินเฮเลอร์ จํานวน 50,000 ชิ้น มูลค่า 1,450,000 บาท จาก บริษัท เบอร์แทรม (1958) จํากัด
“ในนามรัฐบาลและกระทรวงสาธารณสุข ขอขอบคุณในความมีน้ําใจของผู้มีจิตศรัทธาทุกท่าน ที่ได้นําสิ่งของ ผลิตภัณฑ์ และอุปกรณ์เครื่องมือแพทย์ต่าง ๆ มามอบให้ ซึ่งจะทําให้ผู้ที่ได้รับมีกําลังใจเพิ่มขึ้นที่จะร่วมกันต่อสู้กับโรคระบาดนี้ ทั้งนี้ กระทรวงสาธารณสุขจะเร่งดําเนินการส่งมอบสิ่งของไปยังบุคลากรทางการแพทย์ ผู้ป่วย และเจ้าหน้าที่ที่เกี่ยวข้องกับการต่อสู้โรคโควิด 19 นําไปใช้ให้เกิดประโยชน์สูงสุดตามเจตนาของผู้ที่บริจาคต่อไป” นายอนุทินกล่าว
รัฐบาลไทย-ข่าวทำเนียบรัฐบาล-รมว. ทส. เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 3/2560
วันอังคารที่ 12 ธันวาคม 2560
รมว. ทส. เป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 3/2560
รอง นรม. พลเอกประวิตรฯ มอบหมาย รมว. ทส. เป็นประธานการประชุมคณะกรรมการนโยบายบริหารจัดการแร่แห่งชาติ โดยที่ประชุมมีมติเห็นชอบ (ร่าง) ยุทธศาสตร์การบริหารจัดการแร่ 20 ปี (พ.ศ. 2560-2579) พร้อมแผนแม่บทการบริการจัดการแร่ พ.ศ. 2560-2564
วันนี้ (7 ธันวาคม 2560) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี ได้มอบหมายให้ พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) ปฏิบัติหน้าที่แทนในการเป็นประธานการประชุมคณะกรรมการนโยบายบริหารจัดการแร่แห่งชาติ (คนร.) ครั้งที่ 3/2560 โดยมีผู้เข้าร่วมประชุมประกอบด้วยตัวแทนหัวหน้าส่วนราชการที่เกี่ยวข้อง และมีนายทศพร นุชอนงค์ อธิบดีกรมทรัพยากรธรณี และนายจุลพงษ์ ทวีศรี รักษาราชการแทนอธิบดีกรมอุตสาหกรรมพื้นฐานและการเหมืองแร่ ปฏิบัติหน้าที่เลขานุการร่วมของการประชุมฯ ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบ (ร่าง) ยุทธศาสตร์การบริหารจัดการแร่ 20 ปี (พ.ศ. 2560-2579) พร้อมแผนแม่บทการบริหารจัดการแร่ พ.ศ. 2560-2564 ซึ่งมีเป้าหมายของแผนฯ ดังกล่าว เพื่อให้การบริหารจัดการทรัพยากรแร่แบบองค์รวม พร้อมสนับสนุนวัตถุดิบให้เป็นฐานการผลิตเพื่อการพัฒนาประเทศ พร้อมยกระดับคุณภาพชีวิตที่เป็นมิตรต่อสิ่งแวดล้อมและสุขภาพที่ดีของประชาชน โดยกําหนดยุทธศาสตร์เป็น 4 ด้าน ได้แก่
ยุทธศาสตร์ที่ 1 การจําแนกเขตแหล่งแร่ที่สอดคล้องกับแนวนโยบาย “ประเทศมีความมั่นคงของฐานทรัพยากรแร่และวัตถุดิบ” ยุทธศาสตร์ที่ 2 การกําหนดนโยบายการบริหารจัดการแร่ให้เกิดประโยชน์สูงสุดสอดคล้องกับแนวนโยบาย “การนําแร่มาใช้ประโยชน์ต้องมีคุณภาพ” ยุทธศาสตร์ที่ 3 การพัฒนากลไกการกํากับดูแลและอํานวยความสะดวกสอดคล้องกับแนวนโยบาย “การพัฒนากลไกการบริหารจัดการแร่ตามหลักธรรมาภิบาล” และยุทธศาสตร์ที่ 4 การเสริมสร้างและส่งเสริมการมีส่วนร่วมสอดคล้องกับแนวนโยบาย “การเสริมสร้างและส่งเสริมการมีส่วนร่วมในการบริหารจัดการแร่”
ทั้งนี้ โดยมีวัตถุประสงค์ให้ประกาศมีบัญชีทรัพยากรแร่เพื่อเป็นฐานข้อมูลสําหรับการบริหารจัดการแร่ในภาพรวมของประเทศ โดยการสํารวจจัดทําฐานข้อมูล ธรณีวิทยาแหล่งแร่ การจําแนกเขตพื้นที่ศักยภาพแร่ และกําหนดเขตแหล่งแร่เพื่อการทําเหมือง โดยมีกลไกการกํากับดูแลและอํานวยความสะดวก พร้อมให้สังคมและชุมชนมีส่วนร่วมในการบริหารจัดการแร่เพิ่มขึ้น ขณะเดียวกันมีกรอบหรือทิศทางหลักในการใช้องค์ความรู้เทคโนโลยี นวัตกรรม และความคิดเสริมสร้างเพื่อขับเคลื่อน พร้อมมีแผนปฏิบัติการที่มีความเชื่อมโยงในระดับต่าง ๆ ในเชิงบูรณาการ โดยมีการติดตามและประเมินผลอย่างได้มาตรฐานและโปร่งใส จากนั้นที่ประชุมจะได้นําเสนอเรื่องดังกล่าวที่ประชุมคณะรัฐมนตรีเพื่อพิจารณาให้ความเห็นชอบต่อไป
.................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน เปิดดาวน์โหลดสติกเกอร์ไลน์ชุดใหม่ “GSB x PangPond” สติกเกอร์ไลน์จอมป่วน มากวนกันแบบป๊อปอัพเต็มจอพร้อมเสียง
วันอังคารที่ 19 มิถุนายน 2561
ออมสิน เปิดดาวน์โหลดสติกเกอร์ไลน์ชุดใหม่ “GSB x PangPond” สติกเกอร์ไลน์จอมป่วน มากวนกันแบบป๊อปอัพเต็มจอพร้อมเสียง
ธนาคารออมสิน นําตัวการ์ตูนแสนซนขวัญใจมหาชน “ปังปอนด์” จัดทําเป็นสติกเกอร์ไลน์ชุดพิเศษ “GSB x PangPond” ในรูปแบบสติกเกอร์ป็อปอัพ สามารถดาวน์โหลดได้ตั้งแต่วันอังคารที่ 19 มิถุนายน– 16 กันยายน 2561 นี้
ธนาคารออมสิน จับมือกับบริษัท วิธิตาแอนิเมชั่น จํากัด นําตัวการ์ตูนแสนซนขวัญใจมหาชนอย่าง “ปังปอนด์” จัดทําเป็นสติกเกอร์ไลน์ชุดพิเศษ “GSB x PangPond” สติกเกอร์จอมป่วน มากวนกันแบบเต็มจอ ในรูปแบบสติกเกอร์ป็อปอัพ สามารถดาวน์โหลดได้ตั้งแต่วันอังคารที่ 19 มิถุนายน– 16 กันยายน 2561 นี้
นายชาติชาย พยุนาวีชัย ผู้อํานวยการธนาคารออมสิน เปิดเผยว่า ธนาคารออมสินจัดทําสติกเกอร์ไลน์ชุดใหม่ “GSB x PangPond” โดยได้นําตัวการ์ตูนแสนซนขวัญใจมหาชนอย่าง “ปังปอนด์” มาเป็นสื่อกลางในการสื่อสารกับกลุ่มลูกค้าทุกเพศทุกวัย และมอบเป็นของขวัญให้แก่ผู้ใช้บริการกับธนาคารตลอดมา เพื่อสร้างความสุข สนุกสนานและสร้างรอยยิ้มด้วยคาแรคเตอร์สุดป่วน พร้อมเจ้าบิ๊กเพื่อนซี้ 4 ขา ในรูปแบบแบบสติกเกอร์ GSB x PangPond ป๊อปอัพมีเสียง เต็มจอ จํานวน 8 คาเรคเตอร์ สุดน่ารัก โดยหวังให้ลูกค้าเกิดความประทับใจ และรับรู้ว่า “ออมสินดูแลคุณมากกว่าใคร” ง่ายๆ เพียงแค่ Add Line Official Account : GSB Society และดาวน์โหลด หรือ Scan ผ่าน OR Code และลงทะเบียนตามขั้นตอน ก็ได้รับสติกเกอร์ GSB x PangPond สติกเกอร์ปังปอนด์จอมป่วน ในรูปแบบป๊อปอัพมีเสียง เต็มจอ เพื่อส่งแชทสื่อสารหากัน โดยสามารถดาวน์โหลดได้ตั้งแต่วันอังคารที่ 19 มิถุนายน– 16 กันยายน 2561 พิเศษสุด...โหลดวันนี้ ใช้ได้ถึงปลายปีนะ
สามารถติดตามข่าวสารของทางธนาคารออมสิน ข่าวด้านผลิตภัณฑ์ โปรโมชั่นสุดคุ้ม และเคล็ดลับการออมเงินต่าง ๆ ที่ส่งตรงถึงหน้าจอ รวมไปถึงกิจกรรมร่วมสนุกรับของรางวัลสุดพิเศษ ทาง Line Official Account, Facebook , Twitter, Instagram, G+ และ Yotube : GSB Society ของทางธนาคารออมสิน ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’พบปะ อสร.จังหวัดหนองคาย ผู้เสียสละเป็นสื่อกลางนำบริการแรงงานสู่ชุมชน
วันพฤหัสบดีที่ 6 กุมภาพันธ์ 2563
‘ที่ปรึกษา รมว.แรงงาน’พบปะ อสร.จังหวัดหนองคาย ผู้เสียสละเป็นสื่อกลางนําบริการแรงงานสู่ชุมชน
​ที่ปรึกษารัฐมนตรีว่าการกระทรวงแรงงาน ลงพื้นที่ จ.หนองคาย เปิดโครงการเสริมสร้างศักยภาพเครือข่ายอาสาสมัครแรงงาน บูรณาการประสานภารกิจกระทรวงแรงงาน สร้างองค์ความรู้ด้านการป้องกันและแก้ไขปัญหายาเสพติดในสถานประกอบการ
เมื่อวันที่ 6 กุมภาพันธ์ 2563 รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานในพิธีเปิดโครงการเสริมสร้างศักยภาพเครือข่ายอาสาสมัครแรงงานเพื่อแก้ไขปัญหายาเสพติดและบูรณาการภารกิจกระทรวงแรงงานจังหวัดหนองคาย ประจําปี พ.ศ.2563 ณ โรงแรมพันล้าน บูติค รีสอร์ท ถนนบ้านเหล่าจอมมณี ตําบลมีชัย อําเภอเมือง จังหวัดหนองคาย โดยมี นางวรรณกานต์ ขาวลาภ แรงงานจังหวัดหนองคาย กล่าวรายงาน โดย รศ.ดร.จักษ์ฯ กล่าวว่า อาสาสมัคร เป็นผู้ที่มีบทบาทสําคัญต่อการปฏิบัติงานระดับพื้นที่ในทุกด้าน ไม่ว่าจะเป็นด้านการสาธารณสุข การพัฒนาชุมชน การป้องกันและบรรเทาสาธารณภัย การพิทักษ์สิ่งแวดล้อม ความมั่นคง ความยุติธรรม หรือด้านแรงงาน ซึ่งแต่ละหน่วยงานจะแต่งตั้งอาสาสมัครช่วยปฏิบัติงานทั้งสิ้น ถือได้ว่า อาสาสมัคร เป็นบุคคลที่มีความเสียสละอย่างยิ่งใหญ่ เพราะการทํางานอาสาสมัคร ผู้ที่ทําหน้าที่ ต้องสละเวลาที่ควรจะใช้ประกอบอาชีพ หรือประกอบภารกิจต่างๆ ในด้านส่วนตัว และครอบครัว ทั้งยังเป็นผู้ที่มีบทบาทสําคัญ ต่อการพัฒนาประเทศและเป็นกําลังสําคัญที่จะร่วมปฏิบัติงานกับองค์กรทั้งภาครัฐและภาคเอกชน ในการช่วยเหลือประชาชนผู้ประสบปัญหาความทุกข์ยากเดือดร้อน
รศ.ดร.จักษ์ฯ กล่าวต่อว่า ขอชื่นชมอาสาสมัครแรงงานทุกท่าน เพราะการเป็นอาสาสมัครแรงงานจะต้องเป็นผู้ที่มีจิตอาสา จิตสาธารณะ และเสียสละ ที่มาร่วมทํางานให้กับกระทรวงแรงงาน โดยทําหน้าที่เป็นสื่อกลางในการประสานความร่วมมือ ให้การช่วยเหลือ ติดต่อประสานงานกับส่วนราชการในสังกัดกระทรวงแรงงานกับประชาชนที่ประสบปัญหาด้านแรงงานในชุมชนและสังคมที่ท่านเกี่ยวข้องสอดส่อง และเฝ้าระวังการใช้แรงงานที่ไม่เป็นธรรม ปัญหาการใช้แรงงานต่างด้าวในพื้นที่ รณรงค์สร้างจิตสํานึก และสร้างเสริมภูมิคุ้มกันในการป้องกันยาเสพติดให้แก่ลูกจ้าง นายจ้างในสถานประกอบการ ที่มีลูกจ้างต่ํากว่า ๑๐ คนลงมา ให้ตระหนักถึงปัญหายาเสพติด อีกทั้งยังแจ้งเบาะแสสถานการณ์/เหตุการณ์ให้หน่วยงานสังกัดกระทรวงแรงงานทราบอย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว
สําหรับการประชุมในครั้งนี้ มีอาสาสมัครแรงงานจังหวัดหนองคายเข้าร่วม 62 คน โดยมีวัตถุประสงค์เพื่อเสริมสร้างองค์ความรู้ด้านแรงงาน การปฏิบัติภารกิจการประสานการให้บริการด้านแรงงานให้แก่เครือข่ายอาสาสมัครแรงงาน และเสริมสร้างองค์ความรู้ด้านการป้องกันและแก้ไขปัญหายาเสพติดในสถานประกอบการ
+++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานเกี่ยวข้อง หาวิธีเคลื่อนย้ายระเบิดยักษ์ที่พบในจังหวัดราชบุรี
วันอังคารที่ 28 สิงหาคม 2561
นายกรัฐมนตรีสั่งการหน่วยงานเกี่ยวข้อง หาวิธีเคลื่อนย้ายระเบิดยักษ์ที่พบในจังหวัดราชบุรี
นายกรัฐมนตรีสั่งการหน่วยงานเกี่ยวข้อง หาวิธีเคลื่อนย้ายระเบิดยักษ์ที่พบในจังหวัดราชบุรี
วันนี้ (28 สิงหาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีการพบระเบิดยักษ์จากสมัยสงครามโลก ที่จังหวัดราชบุรี ว่า ตอนนี้ได้คุยกับฝ่ายความมั่นคงแล้ว ซึ่งจะได้สั่งการให้ทหารช่าง และหน่วยงานด้านอาวุธของกองทัพบก เข้าไปดูแลว่าจะดําเนินการได้อย่างไรบ้าง หากอยู่ในขีดความสามารถที่จะเคลื่อนย้ายได้ ปลดฉนวนได้ ก็ต้องพิจารณาด้วยว่ามีอันตรายแค่ไหน อย่างไร พร้อมกล่าวว่า กรณีเจอระเบิดอย่างนี้มีทุกประเทศ สมัยสงครามโลกก็มีหลายประเทศ ก็จะได้หาวิธีการแก้ไข ตอนนี้ก็ให้หลีกเลี่ยงไปก่อน ความจริงระเบิดอยู่ตรงนั้นมานานแล้ว แต่เมื่อเจอแล้ว ก็ถือว่าดี จะได้แก้ปัญหาให้ได้แบบยั่งยืน ซึ่งถ้าประเทศไทยแก้ไม่ได้ก็ต้องปรึกษาต่างประเทศ จะช่วยกันอย่างไร และกล่าวขอบคุณคนที่พบเจอ คนที่แจ้งด้วย
-------------------------------------------
รัฐบาลไทย-ข่าวทำเนียบรัฐบาล-รัฐมนตรี ก.อุตฯ และคณะร่วมงานทำบุญมหามงคล 5  ศาสนาและกิจกรรมจิตอาสา “เราจะทำความดี ด้วยหัวใจ”
วันพฤหัสบดีที่ 26 กรกฎาคม 2561
รัฐมนตรี ก.อุตฯ และคณะร่วมงานทําบุญมหามงคล 5 ศาสนาและกิจกรรมจิตอาสา “เราจะทําความดี ด้วยหัวใจ”
รัฐมนตรี ก.อุตฯ และคณะร่วมงานทําบุญมหามงคล 5 ศาสนาและกิจกรรมจิตอาสา “เราจะทําความดี ด้วยหัวใจ”
วันนี้ (26 กรกฎาคม 2561) เวลา 06.30 น. นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม และนายพสุ โลหารชุนปลัดกระทรวงอุตสาหกรรมและคณะ ร่วมงานการทําบุญมหามงคล 5 ศาสนาประกอบด้วย ศาสนาพุทธคริสต์ อิสลาม พราหมณ์-ฮินดู และซิกข์ เนื่องในโอกาสวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561 โดยมีพลเอกประยุทธ์ จันทร์โอชา นายกรัฐมนตรี เป็นประธาน มีคณะรัฐมนตรีพร้อมคู่สมรส ผู้บริหารข้าราชการและเจ้าหน้าที่จากหน่วยงานต่างๆ เข้าร่วมในพิธีดังกล่าว ณ ตึกสันติไมตรี ทําเนียบรัฐบาล
นอกจากนี้ในช่วงเวลา 9.15 น. นายกรัฐมนตรี คณะรัฐมนตรีพร้อมคู่สมรส พร้อมด้วยผู้บัญชาการเหล่าทัพ และเจ้าหน้าที่จากหน่วยงานต่างๆ ได้ร่วมกันทํากิจกรรมจิตอาสา “เราจะทําความดี ด้วยหัวใจ” ณ บริเวณถนนนครปฐม ด้านคลองเปรมประชากร
รัฐบาลไทย-ข่าวทำเนียบรัฐบาล-“กอช. ห่วงใยสมาชิกยกระดับการบริการผ่านระบบไลน์ (Line)“@nsf.th” โดยไม่ต้องออกจากบ้านตามนโยบายรัฐบาลอยู่บ้าน หยุดเชื้อ เพื่อชาติ” [กระทรวงการคลัง]
วันจันทร์ที่ 6 เมษายน 2563
“กอช. ห่วงใยสมาชิกยกระดับการบริการผ่านระบบไลน์ (Line)“@nsf.th” โดยไม่ต้องออกจากบ้านตามนโยบายรัฐบาลอยู่บ้าน หยุดเชื้อ เพื่อชาติ” [กระทรวงการคลัง]
กอช. ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ผ่านระบบไลน์ (Line)“@nsf.th”
กองทุนการออมแห่งชาติ หรือ กอช. ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ตามนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19 ผ่านระบบไลน์ (Line)“@nsf.th”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่ากอช.ห่วงใยสมาชิกยกระดับการบริการผ่านสมาร์ทโฟน ไร้กังวลในการติดต่อสื่อสารอํานวยความสะดวกให้สมาชิก กอช. สอบถามข้อมูลหรือข่าวสารต่างๆ ได้โดยไม่ต้องออกจากบ้าน ถือเป็นอีกหนึ่งเครื่องมือที่ กอช. พัฒนาเพื่อยกระดับการพัฒนางานบริการให้แก่สมาชิก ทั้งยังสอดรับกับนโยบายของรัฐบาล “อยู่บ้าน หยุดเชื้อ เพื่อชาติ” ป้องกันการแพร่ระบาดของเชื้อไวรัสโควิด-19ผ่านระบบไลน์ (Line)โดยพิมพ์ในช่องค้นหาเพื่อน เลือก ID พิมพ์คําว่า“@nsf.th” แล้วกดเพิ่มเพื่อน หลังจากนั้นสมาชิกหรือผู้ที่สนใจสามารถ ติดต่อพูดคุยกับ กอช. ผ่านทางไลน์ได้ง่ายๆ พร้อมทั้งมีช่องทางอํานวยความสะดวกในหลากหลายเมนู เมนูตรวจสอบสิทธิ สมาชิกหรือผู้ที่สนใจ สามารถตรวจสอบคุณสมบัติก่อนการสมัครให้ตนเองและคนใกล้ชิดได้ง่ายๆเมื่อตรวจสอบคุณสมบัติผ่านตรงตามเงื่อนไข กอช. แล้วนั้นสามารถเลือกเมนูสมัครสมาชิก กอช. โดยกรอกรายละเอียดข้อมูลตามระบบแล้วนําส่งเงินออมสะสมขั้นต่ําเพียง 50 บาท สูงสุด 13,200 บาท หลังจากนั้นสมาชิกจะได้รับ SMS ยืนยันการสมัครและทาง กอช. จะดําเนินการจัดส่งเอกสารยืนยันการเป็นสมาชิกตามที่อยู่ที่กรอกในการสมัครสมาชิกให้ภายหลังทั้งนี้สมาชิกสามารถเลือกเมนูตรวจสอบยอดเงินเพื่อตรวจสอบยอดเงินออมของตนเองและเงินที่รัฐสมทบให้เมนูข่าวสาร กอช.สมาชิกสามารถติดตามข่าวสาร กิจกรรมต่างๆของ กอช. พร้อมทั้งไม่พลาดของที่ระลึกต่างๆ ในเมนูโปรโมชันพิเศษแบบไม่ตกเทรน และติดต่อ กอช. ได้ง่ายผ่าน 6 ช่องทางสมาชิกสามารถเลือกได้ตามความสะดวกด้วยเมนูติดต่อ กอช.
อย่างไรก็ตาม สมาชิก กอช. ไม่ต้องกังวลในการส่งเงินออมสะสม เนื่องด้วย กอช. เป็นการออมภาคสมัครใจ มีมากออมมาก มีน้อยออมน้อย ออมเงินเมื่อพร้อม สิทธิในการเป็นสมาชิกยังคงอยู่ เมื่อสมาชิกส่งเงินออมสะสมขั้นต่ํา50 บาท สูงสุด 13,200 บาทต่อปี สมาชิกจะได้รับเงินสมทบจากรัฐตามช่วงอายุของสมาชิก ตามเงื่อนไขที่ พ.ร.บ. กอช. กําหนด
“คุณออม รัฐช่วยออม  คุณได้บํานาญ”